UZNESENIA

Miestneho zastupiteľstva
mestskej časti Bratislava-Petržalka

zo dňa 26. júna 2007

(64 - 78)

	Poslanci Miestneho zastupiteľstva mestskej časti Bratislava-Petržalka na svojom
7. zasadnutí prerokovali:

1.	Kontrolu uznesení Miestneho zastupiteľstva mestskej časti Bratislava-Petržalka splatných k 26.6.2007,
2.	Možnosti využitia biomasy ako prostriedku zníženia ceny tepla v Petržalke prostredníctvom partnerstva verejného a súkromného sektora,
3.	Dodatok k Návrhu na vyčlenenie finančných prostriedkov na úhradu členského v ZMOS na rok 2007,
4.	Návrh na úpravu rozpočtu mestskej časti Bratislava-Petržalka na rok 2007,
5.	Návrh na dlhodobý prenájom objektu na Fedinovej ul. č. 7,
6.	Návrh na využitie objektu Zariadenia opatrovateľskej služby  na Mlynarovičovej č. 23 a Strediska sociálnych služieb Petržalka na Vavilovovej 18 – pokračovanie rokovania z 29.5.2007,
7.	Návrh Všeobecne záväzného nariadenia, ktorým sa mení Všeobecne záväzné nariadenie mestskej časti Bratislava-Petržalka č. 5/2004 zo 14.12.2004 o miestnych daniach,
8.	Transformačný projekt Bytového podniku Petržalka,
9.	Návrh plánu kontrolnej činnosti útvaru miestneho kontrolóra Mestskej časti Bratislava-Petržalka na obdobie od 1. júla 2007 do 31. decembra 2007,
10.	Správu z kontroly hospodárenia s  majetkom a  finančnými prostriedkami v rozpočtovej organizácii Základná škola Černyševského č. 8, Bratislava, 
11.	Návrh rekonštrukcie 8. posch. ÚPB Kutlíkova 17, Bratislava na zasadaciu miestnosť pre účely Miestneho úradu mestskej časti Bratislava-Petržalka,
12.	Návrh Doplnku č. 9 Organizačného poriadku samosprávy mestskej časti Bratislava-Petržalka,
13.	Interpelácie a odpovede na interpelácie,
14.	Rôzne.
Materiál stiahnutý z rokovania miestneho zastupiteľstva:
Návrh Doplnku č. 9 Organizačného poriadku Miestneho úradu mestskej časti Bratislava-Petržalka.
----------

1.	Kontrola uznesení Miestneho zastupiteľstva mestskej časti Bratislava-Petržalka splatných k 26.6.2007_____________________________________________________

Uznesenie č. 64

Miestne zastupiteľstvo mestskej časti Bratislava-Petržalka

b e r i e   n a    v e d o m i e 

Kontrolu uznesení Miestneho zastupiteľstva mestskej časti Bratislava-Petržalka splatných k 26.6.2007.

Hlasovanie: prítomných 36 , za 35 , proti 1, zdržal sa 0.
----------

2.	Možnosti využitia biomasy ako prostriedku zníženia ceny tepla v Petržalke prostredníctvom partnerstva verejného a súkromného sektora__________________

Uznesenie č. 65

Miestne zastupiteľstvo mestskej časti Bratislava-Petržalka

p o d p o r u j e

možnosť využitia iných alternatívnych a obnoviteľných zdrojov energií ako prostriedok na zníženie ceny tepla.

Hlasovanie: prítomných 36, za 36, proti 0, zdržal sa 0.
----------

3.	Dodatok k Návrhu na vyčlenenie finančných prostriedkov na úhradu členského v ZMOS na rok 2007______________________________________________________

Uznesenie č. 66

Miestne zastupiteľstvo mestskej časti Bratislava-Petržalka

s ch v a ľ u j e 

vyčlenenie finančných prostriedkov na úhradu členského ZMOS na rok 2007 vo výške 200 000,- Sk zo záväzného ukazovateľa Správa miestneho úradu

ž i a d a  
ZMOS, aby upravil maximálnu výšku členského príspevku pre veľké mestá na 200 tis. Sk ročne alebo degresívnym spôsobom.

Hlasovanie: prítomných 36, za 22, proti 0, zdržali sa 14.
----------

4.	Návrh na úpravu rozpočtu mestskej časti Bratislava-Petržalka na rok 2007

Uznesenie č. 67

Miestne zastupiteľstvo mestskej časti Bratislava-Petržalka

s ch v a ľ u j e    s  pripomienkami

úpravu rozpočtu mestskej časti Bratislava-Petržalka na rok 2007
1.	zvýšenie príjmov a výdavkov bežného rozpočtu o 1 066,4 tis. Sk
2.	zvýšenie kapitálových výdavkov o 90 tis. Sk
3.	zvýšenie výdavkových finančných operácií o 200 tis. Sk
4.	zvýšenie príjmových finančných operácií o 290 tis. Sk.

Hlasovanie: prítomných 36, za 36, proti 0, zdržal sa 0.
----------

5.	Návrh na dlhodobý prenájom objektu na Fedinovej ul. č. 7

Uznesenie č. 68

Miestne zastupiteľstvo mestskej časti Bratislava-Petržalka

s ch v a ľ u j e 

prenájom objektu na Fedinovej ul. č. 7 pre Medika-R., n. o. za účelom zriadenia „Zdravotne sociálneho domova“, za cenu 428 tis. Sk/rok + 198 tis. Sk/rok (nezastavané plochy) na dobu 20 rokov,

ž i a d a

starostu mestskej časti zapracovať do nájomnej zmluvy minimálny počet lôžok a maximálnu cenu pre klienta.
Nájomná zmluva alebo prevádzkový poriadok bude obsahovať záväzok preinvestovať v priebehu piatich rokov finančnú sumu podľa potreby. Nesplnenie tohto záväzku sa bude považovať za porušenie dohody o dlhodobom prenájme.

Hlasovanie: prítomných 36, za 36, proti 0, zdržal sa 0.
----------

6.	Návrh na využitie objektu Zariadenia opatrovateľskej služby na Mlynarovičovej ul. č. 23 a Strediska sociálnych služieb Petržalka na Vavilovovej ul. č. 18 – pokračovanie rokovania z 29.5.2007_____________________________________________________

Uznesenie č. 69

Miestne zastupiteľstvo mestskej časti Bratislava-Petržalka

s ch v a ľ u j e

1.	prevádzkovanie Zariadenia opatrovateľskej služby, Mlynarovičova č. 23 Strediskom sociálnych služieb Petržalka, Vavilovova č. 18 s tým, že po uplynutí ročnej prevádzky sa vykoná finančné vyhodnotenie k 31.12.2008,
2.	vyčlenenie čiastky 4,5 mil. Sk na vybavenie vnútorného zariadenia objektu Zariadenia opatrovateľskej služby na Mlynarovičovej č. 23 z Fondu rozvoja bývania.

Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka

01. Oľga Adamčiaková	za
02. Ľudovít Augustín	proti
03. Mariana Bakerová	proti
04. Michal Belohorec	za
05. Anton Brath	zdržal sa
06. Miloš Čambál	proti
07. Andrea Čapčeková	za
08. Marián Dragúň	proti
09. Ľubica Dudová	za
10. Ľudmila Farkašovská			za
11. Stanislav Fiala	proti
12. Dušan Figel	za
13. Peter Guttman	ospravedlnený
14. Ľudovít Hanák	za
15. Peter Hrdlička	proti
16. Stanislav Janota	proti
17. Viera Kimerlingová	proti
18. Juraj Kocka 	za
19. Miloslav Košina	za
20. Juraj Kováč	za
21. Juraj Kříž	za
22. Eugen Lexmann	zdržal sa
23. Mária Lucká	ospravedlnená
24. Zuzana Lukačková	za
25. Tomáš Mikus	za
26. Karol Nitranský  				ospravedlnený
27. Michal Novota				proti
28. Viera Palková	proti	
29. Rastislav Pavlík 				za
30. Alexandra Petrisková	proti
31. Iveta Plšeková	za
32. Michal Radosa		za
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach	proti
37. Jozef Szabó 					za
38. František Šebej 				za
39. Anton Šmotlák	proti
40. Tomáš Weissensteiner	za

Hlasovanie: prítomných 37, za 22, proti 13, zdržali sa 2.
----------

7.	Návrh Všeobecne záväzného nariadenia, ktorým sa mení Všeobecne záväzné nariadenie mestskej časti Bratislava-Petržalka č. 5/2004 zo 14.12.2004 o miestnych daniach_________________________________________________________________

Uznesenie č. 70

Miestne zastupiteľstvo mestskej časti Bratislava-Petržalka

u z n á š a    s a

na Všeobecne záväznom nariadení, ktorým sa mení Všeobecne záväzné nariadenie mestskej časti Bratislava-Petržalka č. 5/2004 zo 14.12.2004 o miestnych daniach.

Hlasovanie: prítomných 37, za 37, proti 0, zdržal sa 0.
----------

8.	Transformačný projekt Bytového podniku Petržalka

Uznesenie č. 71

Miestne zastupiteľstvo mestskej časti Bratislava-Petržalka

I. z r u š u j e

v súlade so Štatútom hl .m. SR Bratislavy č. 26, ods. 4 písm. i) príspevkovú organizáciu Bytový podnik Petržalka k termínu 31.12.2007 a schvaľuje Rozhodnutie o zrušení Bytového podniku Petržalka bez právneho nástupcu s prechodom všetkých práv a záväzkov na zriaďovateľa Mestská časť Bratislava-Petržalka,

II. s ch v a ľ u j e

a)	založenie obchodnej spoločnosti s právnou formou „spoločnosť s ručením obmedzeným“ a obchodným menom „Bytový podnik Petržalka, s.r.o.“ k 01. 09. 2007,
b)	s pripomienkami zakladateľskú listinu obchodnej spoločnosti Bytový podnik Petržalka, s.r.o. v novom  znení uvedenom v prílohe č. 2,
c)	funkciu prokuristu odo dňa vzniku spoločnosti a žiada Valné zhromaždenie, aby realizovalo právne kroky k zápisu zvoleného prokuristu do Obchodného registra. Prokurista potrebuje predchádzajúci súhlas valného zhromaždenia na úkony, ktorými spoločnosť uzatvára zmluvy s predmetom plnenia nad 250 tis. Sk,
d)	personálne návrhy do Zakladacej listiny: 
1.	Dozornú radu v zložení: 
Ing. Ľudovít Augustín - predseda
Ing. Peter Hrdlička
Mgr. Zuzana Lukačková
Ing. Jiří Rusnok
Ing. Norbert Part
2.  konateľa spoločnosti dipl. techn. Štefana Šogora
3.	prokuristu spoločnosti Ing. Michala Koniara,
e)	odzverenie majetku bytového a nebytového fondu k 31.08. 2007, 
f)	rozpočtové opatrenie vo výške 500 tis. Sk z toho 200 tis. Sk vklad do základného imania a 300 tis. Sk na pokrytie počiatočných nákladov,
g)	postup, že Mestská časť Bratislava-Petržalka vykonáva všetky práva a povinnosti spoločníka a zakladateľa v Bytovom podniku Petržalka, s.r.o. vždy na základe predchádzajúceho rozhodnutia Miestneho zastupiteľstva mestskej časti Bratislava-Petržalka. Zástupca mestskej časti je týmto rozhodnutím pri vykonávaní práv a povinností spoločníka v Bytovom podniku Petržalka, s.r.o. viazaný,

III. ž i a d a

starostu 
	zvolať ustanovujúce valné zhromaždenie v termíne 07/2007,

IV. u k l a d á  

1.	prednostovi miestneho úradu 
a)	zabezpečiť všetky právne úkony súvisiace so založením Bytového podniku Petržalka, s.r.o.,							T: 08/2007
b)	zabezpečiť v spolupráci s Bytovým podnikom Petržalka vypracovanie Zmluvy o výkone správy a Mandátnej zmluvy na výkon činností súvisiacich so spravovaním a údržbou bytových a nebytových priestorov,	T: 08/2007
c)	zriadiť delimitačnú komisiu zloženú  z členov BPP, MČ, BPP, s.r.o.,
T: 09/2007
d)	zabezpečiť overenie ročnej účtovnej závierky auditorom,
T: 03/2008
e)	postupovať pri transformácii obecných bytov a obecných nebytových priestorov podľa alt. 2 – evidenciu bude viesť Mestská časť Bratislava-Petržalka a správu zabezpečovať prostredníctvom BPP, s.r.o.,

2. riaditeľke Bytového podniku Petržalka
a) oboznámiť s organizačnými zmenami zamestnancov Bytového podniku Petržalka a prerokovať s odborovým orgánom,                        T: 07/2007
b)	oboznámiť vlastníkov bytov a nebytových priestorov, ktoré sú v správe BPP so zmenou správcu na BPP, s.r.o.,			T: 09/2007
c)	vykonať všetky úlohy súvisiace so zrušením Bytového podniku Petržalka,
T: 12/2007
d)	postupne vysporiadať pracovnoprávne vzťahy so zamestnancami k 31.12.2007,								T. v texte
e)	zabezpečiť všetky účtovné postupy súvisiace s transformáciou Bytového podniku Petržalka, ako aj účtovnú závierku k termínu jeho zániku k 31.12.2007.								            T: 03/2008
Hlasovanie: prítomných 34, za 34, proti 0, zdržal sa 0.
----------

9.	Návrh plánu kontrolnej činnosti útvaru miestneho kontrolóra Mestskej časti Bratislava-Petržalka na obdobie od 1. júla 2007 do 31. decembra 2007____________

Uznesenie č. 72

Miestne zastupiteľstvo mestskej časti Bratislava-Petržalka

s ch v a ľ u j e

Plán kontrolnej činnosti útvaru miestneho kontrolóra Mestskej časti Bratislava-Petržalka na obdobie od 1. júla 2007 do 31. decembra 2007.

Hlasovanie: prítomných 30, za 30, proti 0, zdržal sa 0.
----------

10.	Správa z kontroly hospodárenia s  majetkom a  finančnými prostriedkami v rozpočtovej organizácii Základná škola Černyševského č. 8, Bratislava__________

Uznesenie č. 73

Miestne zastupiteľstvo mestskej časti Bratislava-Petržalka

b e r i e   n a   v e d o m i e 

Správu z kontroly hospodárenia s majetkom a finančnými prostriedkami v rozpočtovej organizácii Základná škola Černyševského č. 8, Bratislava.

Hlasovanie: prítomných 29, za 29, proti 0, zdržal sa 0.
----------

11.	Návrh rekonštrukcie 8. poschodia ÚPB Kutlíkova 17, Bratislava na zasadaciu miestnosť pre účely Miestneho úradu mestskej časti Bratislava-Petržalka__________

Rokovanie k materiálu bolo prerušené.
----------

12.	Návrh Doplnku č. 9 Organizačného poriadku samosprávy mestskej časti Bratislava-Petržalka________________________________________________________________

Uznesenie č. 74

Miestne zastupiteľstvo mestskej časti Bratislava-Petržalka

s ch v a ľ u j e 

Doplnok č. 9 Organizačného poriadku samosprávy mestskej časti Bratislava-Petržalka.

Hlasovanie: prítomných 31, za 31, proti 0, zdržal sa 0.
----------

14. Rôzne

A.	Vyhlásenie miestneho zastupiteľstva k transformácii Bytového podniku Petržalka_     _________________________________________________________

Uznesenie č. 75

Miestne zastupiteľstvo mestskej časti Bratislava-Petržalka

s ch v a ľ u j e 

Vyhlásenie k transformácii Bytového podniku Petržalka v znení:
„Základným cieľom transformácie príspevkovej organizácie Bytový podnik Petržalka na obchodnú spoločnosť s ručením obmedzeným so 100% -nou účasťou mestskej časti Petržalka je zvýšiť prehľadnosť v hospodárení a riadení podniku a posilniť vzťahy medzi vlastníkmi bytov a pracovníkmi novej správcovskej spoločnosti. Transformácia podniku, ktorá vyplýva zo zákona, neznamená jeho privatizáciu. 
Miestne zastupiteľstvo schválilo projekt, ktorý zaručuje, že transformovaný Bytový podnik Petržalka bude efektívne a profesionálne spravovať majetok tých klientov, ktorí mu zverili správu svojich bytov a nebytových priestorov. Môžu mu naďalej dôverovať, pretože jeho vysoký odborný kredit garantuje tak ako doteraz mestská časť ako 100%-ný vlastník“. 

Hlasovanie: prítomných 31, za 31, proti 0, zdržal sa 0.
----------

B.	 Stanovisko mestskej časti pre Mestské zastupiteľstvo hl. mesta SR Bratislavy k materiálu Návrh na schválenie dlhodobého prenájmu nehnuteľností v k.ú Petržalka____________________________________________________________

Uznesenie č. 76

Miestne zastupiteľstvo mestskej časti Bratislava-Petržalka

1. n e s ú h l a s í 

s uzatvorením zmluvy o budúcej zmluve o nájme medzi Hlavným mestom SR Bratislavou a TJ Polygraf – Venglošova futbalová akadémia so sídlom Pri seči 1, 
851 01 Bratislava, na dobu 40 rokov, za cenu nájmu 1,-Sk/m2/ročne, za účelom vybudovania a užívania športových ihrísk s príslušenstvom, na pozemky v k.ú. Petržalka, LV č. 1748, parc. č. 661 – zastavané plochy a nádvoria o výmere 3161 m2, parc. č. 662 – zastavané plochy a nádvoria o výmere 523 m2, parc. č. 663 – zastavané plochy a nádvoria o výmere 24708 m2, objektu na parc. č. 661, súpis. č. 1816, celková výmera 28392 m2 ,

2.	 ž i a d a 

mestské zastupiteľstvo, aby rozhodlo o ukončení zmluvy o budúcej nájomnej zmluve zo dňa 4.5.2007, uzatvretej s TJ Polygraf – Venglošova futbalová akadémia na budúci predmet nájmu, pozemok, parc. č. 665 v k.ú. Petržalka.

Hlasovanie: prítomných 30, za 24, proti 0, zdržali sa 6.
----------

C.	 Stanovisko mestskej časti pre Mestské zastupiteľstvo hl. mesta SR Bratislavy k materiálu Návrh na schválenie odpredaja pozemku_______________________

Uznesenie č. 77

Miestne zastupiteľstvo mestskej časti Bratislava-Petržalka

n e s ú h l a s í 

s predajom pozemku v k. ú. Petržalka, parc. č. 946/1 zastavaná plocha o výmere 4751 m2 vzniknutého podľa GP č. 69/2007 z parc. č. 5186/1, LV pred ZMVM č. 1748 a parc. č. 5988/1, LV pred ZMVM č. 2042, pozemku parc. č. 949 zastavaná plocha o výmere 3494 m2 vzniknutého podľa GP č. 70/2006 z parc. č. 5186/1, LV pred ZMVM č. 1748 a parc. č. 5988/1, LV pred ZMVM č. 2042, pozemku parc. č. 947 zastavaná plocha o výmere 1511 m2, LV č. 2042, pozemku parc. č. 948 zastavaná plocha o výmere 67 m2, LV č. 2042, spoločnosti Imagine Development s.r.o., Bystrická 60, 900 33 Marianka, IČO:  36 651 231, za cenu 4 000,-Sk/m2, to znamená za cenu celkom 39 292 000,-Sk. 

Hlasovanie: prítomných 30, za 24, proti 0, zdržali sa 6.
----------

D.	Návrh mimoriadnych odmien pre krátkodobo uvoľnených poslancov miestneho zastupiteľstva a členov komisií – neposlancov v mestskej časti Bratislava-Petržalka_____________________________________________________________

Uznesenie č. 78

Miestne zastupiteľstvo mestskej časti Bratislava-Petržalka

s ch v a ľ u j e 

podľa čl. VIII. Zásad odmeňovania starostu a členov komisií Miestneho zastupiteľstva v mestskej časti Bratislava-Petržalka mimoriadne odmeny pre týchto krátkodobo uvoľnených poslancov: 
Michal Belohorec, Ľudovít Hanák, Juraj Kocka, Stanislav Janota, Mariana Bakerová, Anna Sotníková, Rastislav Pavlík, Oľga Adamčiaková, Michal Novota, Viera Palková vo výške 2 000,- Sk
a pre členov komisií – neposlancov:
Helena Stachová, Elena Králiková, Gustáv Vermeš, Jaroslav Števove, Ľuboš Plšek, Radoslav Štuhl, Dušan Smolka vo výške 1 000,- Sk.

Hlasovanie: prítomných 30, za 25, proti 1, zdržali sa 4.
----------

	Milan Ftáčnik
		starosta